_:n0f3e7e654f684960a4833d4620f1322dxb0
<http://schema.org/articleBody>
"&nbsp; &nbsp; &nbsp; &nbsp; กลับบ้านไปเยี่ยมญาติช่วงวันหยุด สงกรานต์ ทั้งที มีเหรอ? ที่กลับไปมือเปล่า อย่างน้อยก็ต้องมี ขนมหวาน ขนมไทย ติดไม้ติดมือไปด้วยแหละเนอะ ครั้งนี้เราจะพาทุกคนไปช็อปปิ้ง 10 ร้านขนมหวาน ขนมไทย เจ้าดัง ในกรุงเทพฯ กันครับ จะมีร้านไหนที่หวานจนน้ำตาลเรียกพี่กันบ้าง ตามเราไปดูกันเลย\n&nbsp;\n\n&nbsp;\n01ร้านขนมไทยเก้าพี่น้อง\n&nbsp;\n\n&nbsp; &nbsp; &nbsp; &nbsp; เริ่มต้นกันด้วยร้านแรก กับร้านขนมไทยเก้าพี่น้อง แถวย่านจตุจักรกันก่อนครับ หากนึกถึงขนมหวาน ขนมไทย เช่นพวกทองหยิบ ทองหยอด ก็ต้องมาร้านนี้เท่านั้น เพราะขึ้นชื่อใน เรื่องรสชาติเป็นอย่างมาก รวมไปถึงเมนูข้าวเหนียวสังขยา ที่สตรองไม่แพ้กัน เอาเป็นว่าต้องหาเวลาไปช็อปกันสักหน่อยแล้วล่ะ\nพิกัด : ตลาด อ.ต.ก. จตุจักร กรุงเทพฯเปิดบริการ : 06.00 - 18.30 น.โทร : 0-2953-8065เว็บไซต์ : https://www.facebook.com/kanomthaikaopeenong\n&nbsp;\n02แม่ทองเติม\n&nbsp;\n\n&nbsp; &nbsp; &nbsp; &nbsp; วันหยุดเสาร์อาทิตย์นี้ นั่งเรือข้ามฟาก 3-5 บาท ไปเดินเล่นเกาะเกร็ด เลือกช็อปขนมหวาน ขนมไทยที่ร้านแม่ทองเติม กันดูก็ได้นะครับ บอกเลยว่าที่นี่ขึ้นชื่อมากๆ รวมไปถึงที่นี่ยัง มีเมนูขนมไทยหายาก มาให้ทุกคนได้ดู และลิ้มลองกันมากมายอีกด้วย หูยย ต้องไปโดนกันแล้วล่ะ\nพิกัด : สุขาประชาสรรค์ 1 ซ.6 (เกาะเกร็ด) เปิดบริการ : เฉพาะวันเสาร์ และวันอาทิตย์ 10.00 - 16.00 น.โทร : 08-1296-8133เว็บไซต์ : https://www.facebook.com/Kanomthaimathongtem\n&nbsp;\n03ร้านหวานดำรงค์ แม่บุญช่วย\n&nbsp;\n\n&nbsp; &nbsp; &nbsp; &nbsp; เรื่องขนมหวาน ขนมไทย ประเภทขนมเปียกปูน และขนมชั้น ต้องไว้ใจร้านหวานดำรงค์ แม่บุญช่วย เท่านั้นนะครับ เพราะทั้งดี และถูก และถ้าหากญาติผู้ใหญ่ของใครที่โปรดปรานเมนูเหล่านี้ล่ะก็ ต้อง รีบไปหาซื้อให้พวกเขากันเลยนะครับ\nพิกัด : ซ.รามคำแหง 39 แยก 27 กรุงเทพฯเปิดบริการ : 07.00 - 17.30 น.โทร : 0-2559-0677เว็บไซต์ : https://www.facebook.com/wandamrong\n&nbsp;\n04บ้านขนมสวย\n&nbsp;\n\n&nbsp; &nbsp; &nbsp; &nbsp; &nbsp;อีกหนึ่งร้านขนมหวาน ขนมไทย ที่เราอยากจะแนะนำให้ทุกคนไปเลือกซื้อกลับบ้านกัน อย่างร้านบ้านขนมสวย ก็น่าสนใจอยู่ไม่น้อย ที่นี่ขึ้นชื่อในเรื่องของขนมชั้น และลูกชุบ ด้วย สีสันที่หลากหลายของขนมหวานที่นี่ เลยไม่แปลกที่มีลูกค้าติดกันตรึมนั่นเองครับ รวมไปถึงที่นี่สามารถนั่งทานที่ร้านแบบชิลล์ๆ กันได้อีกด้วย\nพิกัด : พัฒนาการ ซ.65 กรุงเทพฯ เปิดบริการ : 08.00 - 20.00 น.โทร : 09-2405-3838เว็บไซต์ : https://www.facebook.com/baankanomsuaythai\n&nbsp;\n05ร้านเครือทิพย์ ขนมไทย\n&nbsp;\n\n&nbsp; &nbsp; &nbsp; &nbsp; ด้วยประสบการณ์การทำขนมหวาน ขนมไทย มายาวนานกว่า 50 ปี เลยไม่แปลกที่ร้านเครือทิพย์ จะเป็นที่รู้จักของเหล่าสาวกขนมไทยเป็นจำนวนมาก หากใครต้องการเลือกซื้อพวก ฝอยทอง ทองหยิบ และทองหยอดล่ะก็ ร้านนี้ก็ขึ้นชื่อเหมือนกันครับ รวมไปถึงรสชาติของขนมที่นี่ไม่เคยเปลี่ยนแปลงอีกด้วย อวยมาขนาดนี้แล้ว ก็ต้องไปลองกันดูสักครั้งนะครับ ฮ่าๆ\nพิกัด : ลาดพร้าว ซ.1 กรุงเทพฯเปิดบริการ : ไม่ระบุโทร : 0-2513-3698 เว็บไซต์ : https://www.facebook.com/kruetipkanomthai\n&nbsp;\n06ร้านขนมหวานมะลิวัลย์ อารีย์\n&nbsp;\n\n&nbsp;\n&nbsp; &nbsp; &nbsp; &nbsp; &nbsp;ข้ามไปช็อปกันที่ฝั่งอารีย์กันบ้าง นอกจากย่านนี้จะมีคาเฟ่เปิดมากมายแล้ว ก็ยังมีร้านขนมหวาน ขนมไทยซ่อนตัวอยู่เช่นกัน อย่างร้านขนมหวานมะลิวัลย์ นั่นเองครับ เมนูเด็ดของที่ นี่คือเมนูข้าวเหนียวดำราดน้ำกะทิ และขนมมัน โอ๊ยยย ใครที่โปรดปรานเมนูพวกนี้ล่ะก็ มาโดนร้านนี้สักครั้ง รับรองจะติดใจ จนต้องกลับมาซื้อกันใหม่อย่างแน่นอน\nพิกัด : 2/9 ซ.อารีย์ 1 ถ.พหลโยธิน กรุงเทพฯ เปิดบริการ : ไม่ระบุโทร : ไม่ระบุเว็บไซต์ : ไม่ระบุ\n&nbsp;\n07บุญทรัพย์ (คุณหลวง)\n&nbsp;\n\n&nbsp; &nbsp; &nbsp; &nbsp; &nbsp; ใครที่เคยมาเดินเล่นย่านเมืองเก่ากันที่แถวบางรัก จะต้องรู้จักร้านขนมหวาน ขนมไทย กับร้านบุญทรัพย์ อย่างแน่นอนครับ เมนูเด็ดของที่นี่ก็คือ สังขยา และข้าวเหนียวมูลสังขยา นั่นเอง ด้วยสูตรพิเศษที่ส่งทอดกันมาหลายรุ่นอย่างลับๆ เลยทำให้รสชาติขนมของที่นี่ไม่เคยเปลี่ยนเลยล่ะ\nพิกัด : 1478 ถ.เจริญกรุง บางรัก กรุงเทพฯเปิดบริการ : 07.00 - 17.00 น.โทร : 0-2234-4086เว็บไซต์ : https://www.facebook.com/boonsapthaidessert\n&nbsp;\n08ส.ประกอบพานิช\n&nbsp;\n\n&nbsp;\n&nbsp; &nbsp; &nbsp; &nbsp; ใครเกิดทันขนมไข่นกกระสาบ้าง? บอกเลยว่า หากอยากกินขนมตัวนี้ ก็ต้องมาโดนที่ร้าน ส.ประกอบพานิช เท่านั้น เพราะทั้งรสชาติดี และโคตรออริจินัลมากๆ นอกจากจะเป็นเมนู หายากแล้ว ขนมตัวนี้ก็ทำยากเช่นเดียวกันอีกด้วย ดังนั้นก็เตรียมเงินในกระเป๋าของทุกคนให้ดีๆ แล้วมุ่งหน้าไปเหมาร้านนี้กันเลยครับ ฮ่าๆ\nพิกัด : 1474 ถ.เจริญกรุง บางรัก กรุงเทพฯเปิดบริการ : 05.00 - 18.00 น.โทร : 0-2235-3442เว็บไซต์ : ไม่ระบุ\n&nbsp;\n09ขนมหวานแม่นิด\n&nbsp;\n\n&nbsp; &nbsp; &nbsp; &nbsp; &nbsp;จะกินขนมหวานให้มีคุณภาพ และดีต่อสุขภาพ ก็ต้องมาโดนร้านขนมหวานแม่นิด แถวย่านดิโอลด์สยาม กันดูนะครับ เพราะที่นี่ขึ้นชื่อในเรื่องของวัตถุดิบที่นำมาประกอบขนมไทย เป็นอย่างมาก รวมไปถึงเมนูเด็ดที่ต้องซื้อกลับบ้านไปอย่างเมนูทองหยิบ ทองเอก และทองหยอด ก็ไม่เคยทำให้ใครผิดหวังอีกด้วยนั่นเอง\nพิกัด : ดิโอลด์สยามพลาซ่า กรุงเทพฯ เปิดบริการ : 09.00 - 19.00 น.โทร : 08-1403-5458เว็บไซต์ : https://www.facebook.com/ร้านขนมหวานแม่นิด\n&nbsp;\n10ขนมไทย Bunny Sweetie\n&nbsp;\n\n&nbsp; &nbsp; &nbsp; &nbsp; ร้านขนมหวาน ขนมไทย เจ้าดังร้านสุดท้ายที่เราจะพาทุกคนไปรู้จัก ก็คือร้านขนมไทย Bunny Sweetie แม้ชื่อร้านจะดูอินเตอร์ โก๋เก๋แค่ไหน แต่ถ้าหากพูดถึงเรื่องรสชาติขนมไทยล่ะก็ ที่นี่ไม่เคยแพ้ใครบนโลกใบนี้ เมนูฝอยทองที่ทางร้านคิดสูตรพิเศษขึ้นมาเอง ก็น่าสนใจอยู่ไม่น้อยอีกด้วย เอาเป็นว่าวันหยุดนี้ ก็อย่าลืมชวนเพื่อน ชวนแฟนมาช็อปกันดูเนอะ พิกัด : 128-122 หมู่ 11 ซ.อมรวิวัฒน์ ถ.นวมันทร์ แขวงคลองกุ่ม อ.บึงกุ่ม กรุงเทพฯเปิดบริการ : 07.00 - 20.00 น.โทร : 08-1816-3974เว็บไซต์ : https://www.facebook.com/ThaiDesserBunnySweetie\n&nbsp;\nเรื่องราว ขนมไทย อื่นๆ ที่น่าสนใจ\n10 คาเฟ่ ขนมไทย ในกรุงเทพ ร้านขนมหวาน น่านั่งชิล ถ่ายรูปสวย\n14 ขนมไทย โดย ท้าวทองกีบม้า สูตรลับจากโปรตุเกส\n&nbsp;\nอัพเดทที่พักสุดชิลล์ ที่เที่ยวสุดมันส์ ที่กินสุดฮิป\nติดตาม travel.trueid.net ได้ที่\n\n\n\n\n\n\n\n\n\nFACEBOOK\nLINE\nTWITTER\nEMAIL\n\n\n\n&nbsp;\n\n\n\n\n\n\nTrueID Application\n\n\n\n&nbsp;\n&nbsp;"
<https://food.trueid.net/detail/6ljPM8ZvbL2>